கொண்டான். " சின்னப் பசங்களா இருக்கீங்க. இதுகூட படிச்சுச் சொல்லத் தெரியாதா ? " ஒருவன் வெறுப்புடன் இடைமறித்தான். " பெரியவரே... இதப் படிக்கக்கூட உங்களுக்குத் தெரியாதா... ? " ' ஓ... ' வென்று கேலியான ஓசை வந்தது. சிரித்தார்கள். இதைக் கவனித்துக் கொண்டிருந்தான் மதிவாணன். அவர் அருகே சென்றான். " இந்தப் பேருந்து நல்லூர் போகாதுங்க. நல்லூர் பேருந்து வந்தா சொல்றேன் " என்றான். " சரி தம்பி ". முதியவருக்குப் படிப்பு இல்லை. பேருந்தில் எழுதி இருப்பதைப் படிக்க முடியவில்லை. இந்த வயதிலும் அவமானப்படுகிறார். கல்வியறிவு இல்லாமல்